संयुक्‍त राष्‍ट्र शरणार्थी उच्‍चायुक्‍त कार्यालय (यूएनएचसीआर) ने शनिवार को एक समाचार विज्ञप्ति में बताया है कि, “हम मध्‍य भूमध्‍यसागर मार्ग पर बढ़ती संख्‍या में लोगों की मृत्‍यु को लेकर चिंतित हैं और आग्रह करते हैं कि ऐसी और त्रासदियां रोकने के लिए सामूहिक अंतर्राष्‍ट्रीय प्रयास किए जाएं।” संयुक्‍त राष्‍ट्र एजेंसी के अनुसार रबड़ की एक नौका पर करीब 123 व्‍यक्ति सवार थे जब यह नौका 29 जून को लीबिया में तजौरा तट पर डूब गई। जीवित बचे लोगों ने बताया कि नौका यात्रा के लायक नहीं थी और भीड़ बहुत थी।